Premierul Marcel Ciolacu a declarat, luni, că susține amendamentul depus luni în Parlament de PSD care prelungește plafonarea adaosurilor la prețurile alimentelor de bază până la 31 decembrie, potrivit jurnalul.ro.
"Susțin amendamentul depus astăzi (luni-n.r.) în Parlament de PSD, amendament care prelungește plafonarea adaosurilor la prețurile alimentelor de bază până la 31 decembrie 2024! Este o măsură absolut justificată până când inflația va ajunge sub 5% la finele anului, conform datelor BNR", a arătat premierul Marcel Ciolacu pe pagina sa de Facebook.
Zilele viitoare venim și cu un mecanism îmbunătățit de plafonare a prețurilor la energie și gaze, care să ofere un ajutor suplimentar atât populației, cât și economiei până în 2026, a mai arătat Ciolacu în postarea sa.
Guvernul prelungește cu 60 de zile plafonarea prețurilor la alimente
Premierul Ciolacu a anunțat că a luat decizia să prelungească cu 60 de zile plafonarea prețurilor la alimentele de bază.
Șeful Executivului a făcut acest anunț într-un mesaj pe care l-a postat pe internet în seara de 29 ianuarie 2024. În aceeași zi, 29 ianuarie, premierul și ministrul Agriculturii, Florin Barbu, avuseseră o întâlnire cu reprezentanții lanțurilor comerciale (Asociaţia Marilor Reţele Comerciale din România) și ai procesatorilor.
"Am decis să prelungesc cu 60 de zile ordonanța privind plafonarea adaosurilor comerciale la alimentele de bază. Românii trebuie să aibă parte în continuare de o stabilitate a prețurilor la alimente, după nebunia creșterilor speculative din trecut.